Decizia luată de Dan Șucu la Rapid: "Lucrurile sunt foarte simple"
Rapid a reintrat în lupta pentru titlu după ce a câștigat meciul cu FCSB, scor 4-0, din ultima etapă a sezonului regulat.
Astfel, după ce au beneficiat de regula înjumătățirii punctajului, giuleștenii sunt acum la doar patru puncte în spatele echipei lui Gigi Becali.
Dan Șucu, acționarul majoritar de la Rapid, a investit masiv în transferuri și in infrastructură la echipa sa și a implementat câteva reguli de bază de când a intrat în acționariatul clubului.
Printre altele, omul de afaceri a explicat de ce nu permite nimănui să consume băuturi alcoolice la mecuirile echipei sale.
"Ideea este că dacă tu conduci o activitate, o firmă ceva, trebuie să conduci pe baza exemplului personal. Vă dau un exemplu simplu. Dacă o să mă vezi pe mine la meci cu un pahar de băutură alcoolică în mână, dacă o să beau din el, atunci oricare dintre colegii mei are și el dreptul să bea.
Dan Șucu: "Asta e decizia"
Dar până când nu mă vede pe mine cineva cu un pahar de băutură în mână, nimeni nu are dreptul să se atingă de băutură în timpul unui joc. Lucrurile sunt foarte simple, asta e direcția, asta e decizia. Vrem să fim serioși, ne comportăm serios. Vrem să fim respectați, trebuie să ne comportăm în așa fel încât să fim respectați.
Există un exemplu, toți trebuie să dăm exemplul respectiv. Nu contează dacă suntem acționari, dacă suntem antrenori, președinte sau organizator. Indiferent unde suntem în club, atâta timp cât aparținem clubului trebuie să avem un anumit comportament.
Atenție, nu plecăm de la premisa că nu-mi place și mie un șpriț sau o bere. Despre ce vorbim, doar nu sunt habotnic. Sincer, chiar îmi place foarte mult, dar fiecare lucru la locul lui", a spus Șucu, la Fanatik.ro.
Clasament play-off după înjumătățire:
1. FCSB - 32p
2. Rapid - 28p*
3. CFR Cluj - 27p*
4. Universitatea Craiova - 23p**
5. Farul Constanța - 22p*
6. Sepsi OSK - 22p*
*echipele au beneficiat de înjumătățire.
**Universitatea Craiova mai are un meci de jucat, cu FCU Craiova. Va intra cu 24 de puncte dacă face egal sau 25 de puncte dacă învinge.
Urmăriți SPORT.RO și pe Google News